Gesprek gehou oor aftrede | News24
Gesprek gehou oor aftrede
Aftrede wag vir die meeste mense, maar wanneer is die regte tyd? Wat moet ’n mens in plek kry voor hierdie dag aanbreek en is jou bestaande fondse voldoende?
’n Insiggewende gesprek oor aftree-beplanning, die mites en waarhede, word môre-aand by die AGS Christelike Sentrum in De Langestraat op Despatch aangebied. Die gasspreker is Deon Lombard van Efficient Advice wat deel is van die Efficient Groep.
Lombard sal vrae beantwoord en raad gee oor wat die beste opsies is wanneer die groot dag aanbreek om die tuig neer te lê. Die gesprek word aangebied deur ’n sektor van die AGS Christelike Sentrum.
So, moenie langer wakker lê en wag dat die tyd waarna jy jou hele lewe lank uitsien in ’n nagmerrie ontaard nie. Die gesprek is om 19:00 by die sentrum in De Langestraat op Despatch en bywoning is gratis. Vir meer inligting bel Sonja by 083 658 4000 of 041 365 0498